.ዝቐትለና ኣይንፈልጥን' ኢትዮጵያውያን ስደተኛታት ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, ኣብ ጽርግያታት ሊባኖስ ዝተደርበያ ኢትዮጵያውያን ስደተኛታት ካብ የመን ናብ ስዑዲ ምስሰገረ ተታሒዙ ከምዝተኣሰረ ዝገልጽ ጀማል “ክዳን የብልናን፡ ናብ ዓድና ክመልሱና እዮም ብዝብል ምግቢ ኣይንበልዕን ክንብል እንከለና፡ ወተሃደራት እናመጹ ይቕጥቅጡና” ይብል። “ብቕድሚ ትማሊ፡ ብሓደ እግርና ደው ኣቢሎም እናቐጥቐጡና ኣርፊዶም። ድሕሪኡ ክንበልዕ ተገዲድና። እቲ ዝህቡና ምግቢ’ውን ኣይረብሕን። ከምዘይንሞትን ከምዘይንሓውን ኮይንና ኣለና” ኢሉ። ኣብ’ቲ ቤት ማእሰርቲ ዝርከብ ካልእ ኢትዮጵያዊ ኣሚን ድማ፡ ናብ ኢትዮጵያ ክምለስ ከምዝደሊ እዩ ዝገልጽ። “ተስፋ ቆሪጽና ኢና” ዝብል ኣሚን፡ ሕሙማት ናብ ሕክምና ክወስዱ እንትሓቱ’ኳ ብሓለውቲ ናይ’ቲ ቤት ማእሰርቲ ከምዝቕጥቀጡ እዩ ዝገልጽ። ናብ ዓዶም ክመልስዎም እንትሓቱ ድማ “መንግስትኹም ኣይደልየኩምን” ዝብል ዘሕዝን መልሲ ከምዝህብዎም ይዛረብ። ጀማል፡ ቅድሚ ናብ ጅዳ ምምጸኦም ኣብ ሪያድን ካልእ ቦታን ተኣሲሮም ምበባሮም እዩ ዝገልጽ። ኣብ ሪያድ ተኣሲሮም እንከለዉ “ምስ ሬሳ ውዒልና ንሓድር ነይርና። ሬሳ እኳ ዘይለዓለሉ እዋን ነይሩ። ሬሳ ኣብ ሳልሳይ መዓልቱ እዩ ዝለዓል ነይሩ። ሰብ ኾይናካ ምፍጣርካ ትጸልእ” ክብል ነቲ ዘሕለፍዎ ዘስካሕክሕ ኩነታት ይገልጽ። ካልእ ካብ ዝእሰር ሾመንተ ወርሒ ከምዝኾኖ ዝገልጽ ኣማረ ድማ፡ ካብ ኢትዮጵያ ካብ ዝወጽእ ክልተ ዓመቱ ኾይንዎ። "ጡበይ ነቒጹ፡ ንውላደይ ፀባ ሓሊበ ኣይረኽበላን" ካብ ቤት ማእሰርቲ ስዑድ ዓረብ ኢትዮጵያውያን ስደተኛታት ሰብኣውነት ኣብ ዝጎደሎ ኩነታት ኣለዉ - ሂዩማን ራይትስ ዋች ኣዘራራቢ ኮይኑ ዘሎ ሰቖቓ ኢትዮጵያውያን ኣብ ቤት ማእስርቲ ስዑዲ ካብ የመን ናብ ስዑዲ ዓረብ እንትሰግር፡ ጧይት ኣብ ዝበሃል ቦታ እዩ ተታሒዙ፥ ኣብ’ቲ ንሱ ተኣሲርሉ ዘሎ ቤት ማእሰርቲ፡ ኣብ ሓንቲ ክፍሊ ልዕሊ 100 እሱራት ከምዘለዉ ይዛረብ። “ኣብ ሓደገኛ ኩነታት ኢና ዘለና። በብእዋኑ ፖሊስ ይቕጥቅጡና። ምግቢ’ውን ብግቡእ ኣይወሃበናን” ይብል። ዝሓሸ ህይወት ከናድዩ ምስመሓዙቱ ናብ ስዑዲ ዓረብ ከምዝኸዱ ዝዛረብ ኣበራ ብወገኑ፡ ናብ ዓድና ምለሱና ክብል ይምሕጸን። “ዝሓተና የለን፣ ዝርእየና የለን፣ ተዓጺና ተሪፍና” ኢሉ። ቅድሚ ሓደ ወርሒ፡ ገንዘብ እናኸፈለ ናብ ዓዱ ክምለስ ዝደሊ ዝብል ሕቶ ከምዝቐረበሎም ዝገልጽ ኣበራ፡ ገንዘብ ስለዘይብሎም ኣብ ማእሰርቲ ከምዝተረፉ ይዛረብ። ንመሰል ሰባት ዝሕለቑ ዓለማዊ ትካላት ኣምነስቲ ኢንተርናሽናልን ሂዩማን ራይትስ ዋችን፡ ቅድም ክብል ኣብ ዘውጽእዎም ጸብጻባት፡ ኣብ ማእሰርቲ ስዑዲ ዓረብ ዝርከቡ ኢትዮጵያውያን ስደተኛታት ህይወቶም ኣብ ሓደጋ ምህላዉን ዝሞቱ’ውን ከምዘለዉ ከምዝሰምዑን ገሊጾም ነይሮም። እቶም ትካላት፡ መንግስቲ ስዑዲ ዓረብ፡ ንኹነታት እቶም ስደተኛታት ከመሓይሽ፤ መንግስቲ ኢትዮጵያ ድማ ፍቓደኛ ንዝኾኑ ስደተኛታት ናብ ዓዶም ክመልስ ሓቲቶም ምንባሮም ዝዝከር እዩ። ባይቶ ኣውሮጳዊ ሕብረት’ውን፡ ነቲ ኣብ ልዕሊ እዞም ስደተኛተት ዝበጽሕ ግፍዕታት ከምዝኹንን ገሊጹ ነይሩ። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, ብኣሽሓት ዝቑጸሩ ኢትዮጵያውያን ኣብ የመን ከምዝተረስዑ ዓለምለኻዊ ትካል ስደተኛታት ገሊጹ ተዛማዲ ትሕዝቶ ኩነታት ኣብ ቤት ማእሰርቲ ስዑዲ ዓረብ ዘለዉ ኢትጵያውያን ዘስካሕክሕ እዩ- ኣምነስቲ2 ጥቅምቲ 2020 ኣብ ግሪኽ 13 ሽሕ ስደተኛታት ብዘይመዕቆቢ ከምዝተረፉ ተገሊጹ9 መስከረም 2020 ካቶሊካዊት ቤተ ክርስትያን ኤርትራ ኢትዮጵያውያን ‘ጉዳዮም ብልዝብ ክፈትሑ ጸዊዓ’20 ሕዳር 2020 ሊብያ ዕሉል ኣዘዋዋሪ ሰባት ኣብ ቀይዲ ኣውዒላ15 ጥቅምቲ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
